cyanic-selkie/wikianc huggingface dataset:
National Basketball Association
1940- ja 1950-luvut
thumb|right|200px|[[Bob Cousy (vasemmalla) kuljettamassa palloa vuonna 1960.]] Vaikka BAA-sarjaa pelattiinkin isoimpien kaupunkien parhailla areenoilla, pelasivat valtakunnan parhaat pelaajat kuitenkin NBL-sarjaa. Tilanne muuttui kaudeksi 1948–1949, kun NBL-liigan neljä parasta joukkuetta liittyi BAA:han tuoden mukanaan koripallon ensimmäisen todellisen supertähden George Mikanin. Hänen siirtymisellä BAA-sarjaan oli monia vaikutuksia. 205-senttinen Mikan aloitti isojen miesten tulemisen sarjaan ja lisäksi hänen siirtymisellään oli vaikutuksia NBL-sarjan kuihtumiseen. NBL- ja BAA-sarjat yhdistyivätkin kaudeksi 1949–1950 ja sarjan nimi muuttui National Basketball Associationiksi (NBA). Sarjaa pelasi siten 17 joukkuetta. Mikanin johdolla Minneapolis Lakers voitti kausien 1948–1949 ja 1953–1954 välillä viisi mestaruutta. Ainoastaan kaudella 1950–1951 Rochester Royals pystyi voittamaan Lakersin pudotuspeleissä ja yltämään siten mestaruuteen. Vaikka BAA:ssa pelasikin jo kaudella 1947–1948 japanilaisamerikkalainen Wataru Misaka, pidetään NBA:n todellisena rotuerottelun loppumisena kautta 1950–1951, jolloin NBA:han tekivät sopimuksen ensimmäiset afroamerikkalaiset pelaajat.
180px|left|thumb|1960-luvun tähtipelaaja [[Wilt Chamberlain Harlem Globetrottersin paidassa.]]
1960-luku – Celticsin dynastia
1960-luku oli Boston Celticsin hallintaa. Celtics voitti kaudesta 1958–1959 lähtien kahdeksan peräkkäistä mestaruutta. Vuosikymmenen ehdoton tähtipelaaja oli kuitenkin Warriorsia ja Philadelphia 76ersia edustanut Wilt Chamberlain. Hän oli liigan paras pisteidentekijä seitsemänä kautena peräkkäin. Kaudella 1961–1962 hän teki 50,4 pistettä ottelua kohti, joka on yhä kaikkien aikojen paras kauden pistekeskiarvo. Yksittäisen ottelun ennätykseksi Chamberlain teki sata pistettä 2. maaliskuuta 1962 pelatussa ottelussa New York Knicksiä vastaan. Chamberlainin tekemä sata pistettä on edelleen NBA:n historian suurin yksittäisen pelin pistemäärä.
Chamberlainin ylivoimasta huolimatta hänen joukkueensa ei kuitenkaan voittanut pudotuspeleissä Bill Russellin tähdittämää Celticsiä. Russellin ja Chamberlainin joukkueet kohtasivat pudotuspeleissä lähes joka kausi ja heidän kohtaamisensa ovatkin monien mielestä olleet NBA:n historian mielenkiintoisimpia kaksintaisteiluita. Kahdeksan perättäisen mestaruuden jälkeen Bostonin päävalmentaja Red Auerbach jättäytyi eläkkeelle kauden 1965–1966 jälkeen ja nimitti Russellin seuraajakseen. Russellin debyyttikautena pelaaja-valmentajana Chamberlainin edustama Philadelphia 76ers lopulta kukisti Celticsin kauden 1966–1967 konferenssifinaaleissa ja ylsi kauden päätteeksi mestaruuteen saakka.
Kaudeksi 1967–1968 runkosarjan pituutta pidennettiin nykyiseen pituuteensa eli 82 otteluun. Boston otti yhden tappiokauden jälkeen jälleen hallinnan sarjasta ja voitti mestaruudet vielä kausina 1967–1968 ja 1968–1969 Russell jättäytyi kahden pelaaja-valmentajana saavutetun mestaruuden jälkeen eläkkeelle ja Boston Celticsin yli vuosikymmenen kestänyt dynastia oli ohi. NBA-liiga laajentui vuosikymmenen aikana kahdeksan joukkueen sarjasta 14 joukkueen sarjaksi. NBA sai varteenotettavan kilpailijan, kun American Basketball Association (ABA) aloitti toimintansa kaudella 1967–1968. Uusi sarja sai uskottavuutta, kun sen ensimmäiseksi komissaariksi valittiin NBA-legenda George Mikan ja kun sarjaan siirtyi NBA:n edelliskauden pistepörssin voittaja Rick Barry.
1970-luku – NBA vs. ABA
Bostonin valtakausi päättyi 1960-luvun lopulla Bill Russellin lopettamiseen ja siten 1970-luvun alussa NBA:ssa päästiinkiin jännittämään mikä joukkue on sarjan seuraava hallitsija. Kauden 1969–1970 runkosarjaa hallitsivat New York Knicks sekä tulokassentteri Kareem Abdul-Jabbarin edustama Milwaukee Bucks. Knicks pudotti ensin Bucksin konferenssifinaaleissa voitoin 4–1 ja lopulta Los Angeles Lakersin finaalissa voitoin 4–3. Sarjan alusta asti mukana ollut Knicks pääsi siten juhlimaan historiansa ensimmäistä NBA-mestaruutta. Kausi 1970–1971 oli Milwaukee Bucksin ja Kareem Abdul-Jabbarin hallintaa. Bucks voitti ennätykselliset 66 ottelua runkosarjassa ja kärsi pudotuspeleissäkin ainoastaan kaksi tappiota. Abdul-Jabbar voitti liigan pistepörssin sekä liigan arvokkaimman pelaajan palkinnon. NBA laajentui kolmella joukkueella ja sarja pelattiin siten 17 joukkueen voimin.
Koripalloliigojen kilpailu oli alkanut 1967, jolloin ABA (American BasketBall Association) perustettiin. ABA teki sopimuksia pelaajatähtien kuten Julius Ervingin kanssa. Ajan tähtipelaajia olivat Ervingin lisäksi Kareem Abdul-Jabbar, Rick Barry, Dave Cowens, Walt Frazier, Artis Gilmore, George Gervin, Dan Issel ja Pete Maravich.
1980-luku – Magic vastaan Bird
Vuonna 1979 NBA:han lisättiin kolmen pisteen heitot. Samana vuonna liigaan liittyivät legendaariset Larry Bird ja Earvin ”Magic” Johnson. Heidän keskinäisen valtataistelunsa aikana NBA:n suosio kasvoi merkittävästi Yhdysvalloissa ja koko maailmassa. Bird voitti Boston Celticsille kolme mestaruutta ja Johnson Los Angeles Lakersille viisi. Bird voitti myös kolme ensimmäistä kolmen pisteen heittokilpailua.
1990-luku – Jordanin aika ja globalisaatio
1980-luvun loppupuolella NBA:han liittyi neljä uutta joukkuetta: Charlotte Hornets (nykyisin New Orleans Pelicans), Miami Heat, Orlando Magic ja Minnesota Timberwolves. Yksi kaikkien aikojen parhaista pelaajista, Michael Jordan, liittyi NBA:han Chicago Bullsin joukkueeseen vuonna 1984. Jordan johdatteli yhdessä Scottie Pippenin kanssa Bullsin kuuteen mestaruuteen vuosina 1991–1998. Jordan kuului Yhdysvaltain ”Dream Teamiin” vuoden 1992 Barcelonan olympialaisissa yhdessä Pippenin, Larry Birdin, Magic Johnsonin ja monen muun supertähden kanssa.
Vuonna 1995 NBA laajentui Kanadaan Vancouver Grizzliesin ja Toronto Raptorsin liityttyä liigaan. Grizzlies muutti Memphisiin vuonna 2001, jättäen Raptorsin ainoaksi kanadalaiseksi NBA-joukkueeksi. 1990-luvulla ulkomaisia pelaajia alkoi tulla laajalti NBA:han.
2000-luku – Läntisen konferenssin dominointi sekä Jamesin, Waden ja Bryantin aika
Heinäkuussa 2011 NBA:han julistettiin työsulku. Edellisen kerran sarjassa oli työsulku vuosina 1998–1999.
Joukkueet
Nykyiseen joukkuemäärään eli 30:een sarja kasvoi kaudeksi 2004–2005. Samalla liigajärjestelmää muutettiin siten, että kahdessa konferenssissa pelaavat 30 joukkuetta on jaettu kuuteen divisioonaan. Nykyisistä joukkueista kanadalaista Toronto Raptorsia lukuun ottamatta kaikki ovat yhdysvaltalaisia.
Ensimmäisestä kaudesta asti samassa kotikaupungissa pelanneita joukkueita on nykyisin mukana enää kaksi, Boston Celtics ja New York Knicks. Lisäksi sarjan alkuperäisiä joukkueita on Golden State Warriors, joka pelasi ennen nykyiseen kotikaupunkiinsa Oaklandiin siirtymistä Philadelphiassa ja San Franciscossa. 1940-luvulta asti NBA:ssa pelanneita joukkueita ovat lisäksi Philadelphia 76ers, Detroit Pistons, Atlanta Hawks, Los Angeles Lakers ja Sacramento Kings.
Entiset joukkueet
Anderson Packers, Baltimore Bullets, Chicago Stags, Cleveland Rebels, Denver Nuggets, Detroit Falcons, Indianapolis Jets, Indianapolis Olympians, Pittsburgh Ironmen, Providence Steamrollers, Sheboygan Redskins, St. Louis Bombers, Toronto Huskies, Washington Capitols, Waterloo Hawks
Runkosarja
Kausi alkaa 82 ottelun runkosarjalla, jossa jokainen joukkue pelaa 41 koti- ja vieraspeliä. Pelit jakautuvat siten, että joukkue kohtaa vieraan konferenssin joukkueet kunkin kahdesti (yhteensä 30 ottelua). Oman divisioonan joukkueet kohdataan neljä kertaa (16 ottelua) ja oman konferenssin vieraiden divisioonien joukkueista osa kolmesti, osa neljästi (yhteensä 36 ottelua).
Pudotuspelit
NBA:n pudotuspelit alkavat huhtikuun loppupuolella, ja niihin osallistuu 16 joukkuetta. Pudotuspeleihin pääsee runkosarjasta suoraan molempien konferenssien kuusi parasta joukkuetta, jotka sijoitetaan ottelupareihin suoraan runkosarjasijoitusten perusteella. Konferensseissa sijoille 7–10 sijoittuneet joukkueet pelaavat niin kutsutut play-in-turnaukset, joista pudotuspeleihin pääsee vielä kaksi joukkuetta kummastakin konferenssista.
Play-in-turnauksissa pelataan kolme ottelua. Ensimmäisellä kierroksella runkosarjan seitsemäs ja kahdeksas pelaavat ottelun, jonka voittaja pääsee pudotuspeleihin konferenssin seitsemänneksi sijoitettuna joukkueena. Yhdeksäs ja kymmenes joukkue pelaavat puolestaan ottelun, jonka voittaja kohtaa toisella kierroksella häviäjän seitsemännen ja kahdeksannen välisestä ottelusta. Tämän ottelun voittaja pääsee pudotuspeleihin kahdeksanneksi sijoitettuna.
Liigan loppuottelut pelataan vuosittain kesäkuussa aiempien pudotuspelikierrosten tapaan paras seitsemästä -menetelmällä. Loppuottelujen voittajalle eli NBA:n mestarijoukkueelle ojennetaan Larry O’Brien -mestaruuspokaali. Lisäksi voittajajoukkueen pelaajat sekä tärkeimmät taustahenkilöt, kuten valmentajat ja toimitusjohtaja, saavat mestaruussormuksen. Lisäksi liiga palkitsee NBA-finaalien arvokkaimman pelaajan.
Pudotuspelijärjestelmää uudistettiin kaudelle 2015–16 siten, että joukkueet sijoitetaan ottelupareihin suoraan konferenssin runkosarjan perusteella. Aiemmin divisioonien voittajat sijoitettiin automaattisesti neljän parhaan joukkoon vaikka olisivatkin konferenssitasolla menestyneet huonommin. Play-in-turnaus puolestaan otettiin käyttöön kaudella 2020–21. Sitä ennen pudotuspeleihin pääsivät suoraan kummankin konferenssin runkosarjan kahdeksan parasta joukkuetta.
Palkinnot
Kauden jälkeen annetaan vuosittain 12 palkintoa erinäisistä saavutuksista kauden aikana.
Lisäksi kauden parhaista pelaajista muodostetaan tähdistökentälliset, tulokkaiden tähdistökentälliset ja puolustuspelaajien tähdistökentälliset.
Tähdistöviikonloppu
Runkosarja keskeytyy helmikuussa hetkeksi vuotuisen NBA:n tähdistöviikonlopun vuoksi. Kannattajat äänestävät NBA:n tähdistöotteluun aloitusviisikon. Valmentajat valitsevat konferenssien tähdistöjoukkueiden loput pelaajat idän ja lännen joukkueisiin, jotka kohtaavat toisensa tähdistöottelussa. NBA:n tähdistöviikonloppuna pelataan lisäksi Rookie Challenge, jossa parhaat tulokkaat ja parhaat toista kauttaan NBA:ssa pelaavat koripalloilijat kohtaavat toisensa. Lisäksi viikonloppuun kuuluu Skills Challenge, kolmen pisteen heittokilpailu, donkkikilpailu, julkkisten tähdistöottelu (Celebrity All-Star Game), D-League-tähdistöottelu sekä Shooting Stars -heittokilpailu.
Hall of Fame
Basketball Hall of Fame on kaikkien aikojen menestyksekkäimmille koripalloilijoille omistettu museo ja kunniagalleria. Pelaajien lisäksi Hall of Fameen on valittu merkittäviä koripallovaikuttajia sekä viisi koripallojoukkuetta. Vuosittain kunniagalleriaan valitaan muutama uusi jäsen. Hall of Fame sijaitsee Springfieldissä, Massachusettsissa.
Suomalaiset NBA-varaukset
NBA:han on varattu historian saatossa seitsemän suomalaista pelaajaa. Ensimmäinen sarjaan varattu pelaaja oli Kari Liimo, joka varattiin vuoden 1969 varaustilaisuudessa 97:ntenä varauksena. Liimon varannut joukkue oli Los Angeles Lakers. Viimeisin NBA:han varattu suomalainen pelaaja on Lauri Markkanen, jonka Minnesota Timberwolves varasi koko varaustilaisuuden 7. varauksena Chicago Bullsille vuoden 2017 varaustilaisuudessa.
Ähijärv
Ähijärv (myös Ahijärv) on Virossa Võrumaalla Antslan kunnassa sijaitseva luonnollinen järvi.
Maantietoa
Järven pinta-ala on 181 hehtaaria ja se on 2,6 kilometriä pitkä ja 1,0 kilometriä leveä. Saaria on kaksi, joiden yhteinen pinta-ala on 0,2 ha, ja ne sijaitsevat järven eteläpuoliskossa. Linnusaar on 90 metriä pitkä ja Sitiksaar 50 metrin pituinen. Järveen laskee muutamia pienojia, joista mainitsemisen arvoisia ovat etelärantaan laskevat Kogrõjärven ja Vahejärven laskuojat sekä pohjoispäähän laskeva Vilimikuoja, joka on Alakonnu järven ja Ahnõjärven yhteinen laskuoja. Sen laskujoki on Ahelo jõgi, joka lähtee järven kaakkoisrannasta kohti itää ja laskee Suur Pehmejärveen. Järven valuma-alueen laajuus on 14,7 neliökilometriä. Järvi on luodattu ja sen keskisyvyys on 3,8 metriä ja suurin syvyys 5,5 metriä. Järven laskennalliseksi tilavuudeksi voidaan määrittää 0,0069 kuutiokilometriä eli 6,9 miljoonaa kuutiometriä. Järven rantaviivan pituus on 9,8 kilometriä ja rannat ovat pääaisassa metsää lukuun ottamatta Ähijärven kylän koillisessa sijaitsevia peltoja.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 2) mukaan veden kovuuden osalta keskikova järvi, jonka vesimassa ei mataluudesta johtuen lämpötilakerrostu.
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja se on samalla rehevöitynyt.
Tomi Rumpunen
thumb|150px
Rumpunen valittiin miesten lentopallomaajoukkueeseen ensimmäisen kerran kauden 2014-15 päätteeksi. Hän pelasi uransa ensimmäisen A-maaottelun 14.5.2015 Irania vastaan. Rumpunen voitti SM-kultaa Kokkolan Tiikereissä kaudella 2012-13 ja toimi joukkueen kapteenina. Kaudella 2011-12 hän oli nostamassa saksalaisseura Wuppertal Titansia Saksan II Bundesliigasta maan pääsarjaan. Kaudella 2016-2017 Rumpunen voitti Durenin riveissä Saksan Bundesliigan pronssia.
Rumpunen palasi ulkomaan kentille kaudella 2015-16 esiintyen Romanian pääsarjassa C.S. Tricolorul LMV Ploeistin joukkueessa.
GP2 Unkarin Grand Prix 2015
GP2 Unkarin Grand Prix 2015 oli GP2-kauden 2015 kuudes osakilpailu, joka ajettiin 25.–26. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.
Lauantain kilpailun voittoon ajoi paalupaikalta startannut DAMS -tallin kuljettaja Alex Lynn. Sunnuntain kilpailun voitti ART Grand Prix -tallin Nobuharu Matsushita, jolle voitto oli ensimmäinen GP2-sarjassa.
Siiri Teirilä
Siiri Elina Teirilä (16. joulukuuta 1887 – 4. kesäkuuta 1957 Helsinki ) oli suomalainen kääntäjä.
Kotajärvi (Kuhmoinen, Kotakoski)
Kotajärvi on Pirkanmaalla Kuhmoisissa Kotakosken kylän lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Pälämän alueeseen (14.262) se kuuluu. Järven vedenpinnan korkeus on 101,4 metriä mpy. Siihen laskevat Koekeskinen ja Sorrinki. Järven laskujoki lähtee sen lounaispäästä ja laskee 500 metrin päässä Isoon Savijärveen. Laskujoen pudotus on 0,9 metriä.
S.H.I.E.L.D. Agentit
S.H.I.E.L.D. Agentit ( tai lyhyemmin Agents of S.H.I.E.L.D.) on yhdysvaltalainen Joss Whedonin, Jed Whedonin ja Maurissa Tancharoenin luoma televisiosarja, joka perustuu Marvel Comicsin sarjakuvissa esiintyvään kuvitteelliseen rauhanturva- ja vakoilujärjestö S.H.I.E.L.D.:iin (joissain suomennoksissa YPKVV). Sarja sijoittuu Marvel Cinematic Universeen (MCU) ja jakaa tarinallisen jatkumon sen elokuvien ja muiden televisiosarjojen kanssa. Sarjan tuottivat ABC Studios, Marvel Television ja Mutant Enemy Productions, ja sen showrunnereina toimivat Jed Whedon, Tancharoen ja Jeffrey Bell.
Sarja keskittyy S.H.I.E.L.D.:n agentti Phil Coulsonin hahmoon, jota esittää Marvelin elokuvissakin hahmoa näytellyt Clark Gregg, ja hänen johtamaansa ryhmään, jonka tulee selviytyä useista epätavallisista tehtävistä ja vihollisista, kuten Hydra, epäinhimilliset, LMD-robotit sekä kriit, chronicomit ja muut avaruusoliorodut. Joss Whedon aloitti sarjan pilottijakson työstämisen The Avengersin saaman suosion myötä, ja Greggin kerrottiin palaavan rooliinsa lokakuussa 2012. ABC otti sarjan ohjelmaansa virallisesti toukokuussa 2013. Sarjan muita päärooleja esittävät Ming-Na Wen, Brett Dalton, Chloe Bennet, Iain De Caestecker ja Elizabeth Henstridge, joiden lisäksi Nick Blood, Adrianne Palicki, Henry Simmons, Luke Mitchell, John Hannah, Natalia Cordova-Buckley ja Jeff Ward liittyivät mukaan myöhemmillä kausilla. Muutamat jaksot risteävät suoraan MCU:n elokuvien tai muiden televisiosarjojen kanssa, minkä lisäksi sarjassa vierailevat myös muutamat hahmot elokuvista ja Marvel One-Shots -lyhytelokuvista.
Sarja alkoi Yhdysvalloissa 24. syyskuuta 2013, ensimmäisen tuotantokauden päättyessä 13. toukokuuta 2014, kun taas toinen tuotantokausi alkoi 23. syyskuuta 2014 ja päättyi 12. toukokuuta 2015. Kolmas tuotantokausi alkoi 29. syyskuuta 2015 ja päättyi 17. toukokuuta 2016. Neljäs tuotantokausi alkoi 20. syyskuuta 2016 ja päättyi 16. toukokuuta 2017. Viides tuotantokausi alkoi 1. joulukuuta 2017 ja päättyi 18. toukokuuta 2018. Kuudes tuotantokausi alkoi 10. huhtikuuta 2019 ja päättyi 2. elokuuta 2019. Seitsemäs ja viimeinen tuotantokausi alkoi 27. toukokuuta 2020 ja koko sarja päättyi 12. elokuuta 2020. Suomessa Fox-kanava aloitti sarjan esittämisen 9. maaliskuuta 2014, mutta esitti ainoastaan ensimmäisen ja toisen tuotantokauden. Kolmas, neljäs ja viides tuotantokausi olivat väliaikaisesti katsottavissa Suomessa Viaplayn kautta, kun taas kuudes ja seitsemäs tuotantokausi saivat ensiesityksensä Suomessa Disney+:n kautta. Alun korkeiden katsojalukujen, mutta keskinkertaisten arvostelujen jälkeen myöhempien jaksojen katsojaluvut laskivat, mutta arvostelut paranivat ensimmäisen tuotantokauden aikana. Tästä seurasi alhaisemmat, mutta tasaisemmat katsojaluvut sekä toisella että kolmannella kaudella.
Useat sarjan hahmot on otettu mukaan myös Marvelin sarjakuviin ja spin-off -sarjalle nimeltä Most Wanted, joka keskittyy Bloodin ja Palickin esittämien Lance Hunterin ja Bobbi Morsen ympärille, tilattiin pilottijakso, kunnes se peruttiin toukokuussa 2016. Joulukuussa 2016 ABC.comissa julkaistiin Cordova-Buckleyn hahmoon Elena ”Yo-Yo” Rodrigueziin keskittyvä verkkosarja nimeltä Agents of S.H.I.E.L.D.: Slingshot.
Juoni
Ensimmäisellä tuotantokaudella S.H.I.E.L.D.-agentti Phil Coulson muodostaa muista agenteista pienen ryhmän, jonka tehtävänä on tutkia outoja uusia tapauksia. He tutkivat salaperäisen ”Selvänäkijän” johtamaa Projekti Tuhatjalkaista, ja saavat selville, että projekti on S.H.I.E.L.D.:iin soluttautuneen Hydran tukema.
Toisella kaudella S.H.I.E.L.D.:n tuhon jälkeen, Coulson ja hänen ryhmänsä yrittävät saada takaisin hallituksen ja kansan luottamuksen, samalla kun he käsittelevät Hydran uhkaa, ja ihmisten alirodun epäinhimillisten paljastumista. Coulsonin työtä haittaa kuitenkin toinen S.H.I.E.L.D.-agenttien ryhmä, jotka eivät luota hänen johtamismetodeihinsa.
Kolmannella kaudella S.H.I.E.L.D.:n sodan Hydran joukkoja ja epäinhimillisiä vastaan kasvaessa, Coulson alkaa salaa koota epäinhimillisistä ryhmää nimeltä Salaiset Soturit, samalla kun Hydra tulee tuoneeksi takaisin Maahan palvomansa muinaisen epäinhimillisjohtajan nimeltä Hive.
Neljännellä kaudella S.H.I.E.L.D.:istä on Hydran ja Hiven kukistumisen jälkeen tullut jälleen hallituksen organisaatio hyväksyttyään Sokovian sopimukseen laaditut ehdot. Coulson palaa johtajasta takaisin kenttäagentiksi, maailman olettaessa hänen olevan yhä kuollut, ja hän päätyy jäljittämään muita kyvykkäitä henkilöitä–kuten Robbie Reyesia / Aaveajajaa–samalla kun agentti Leo Fitz ja tohtori Holden Radcliffe viimeistelevät työnsä LMD-robottien (Life Model Decoy) sekä virtuaalitodellisuus Viitekehyksen parissa.
Viidennellä kaudella Coulson ja hänen tiiminsä siepataan Majakkaan, kriiden komennossa olevalle avaruusasemalle tulevaisuudessa vuonna 2091, jossa heidän on pelastettava ihmiskunnan jäänteet ja löydettävä tie takaisin omaan aikaansa, jossa he ovat jälleen lainsuojattomia ja jossa heidän on varmistettava, ettei heidän näkemänsä tulevaisuus käy toteen.
Kuudennella kaudella Coulsonin kuolemasta on kulunut vuosi ja S.H.I.E.L.D.:n agentit ovat jakautuneet kahteen ryhmään. Avaruuteen matkannut ryhmä etsii oman aikajatkumonsa versiota syväjäädytetystä Fitzistä, kun taas Maahan jäänyt ryhmä kohtaa toisesta ulottuvuudesta tulleita palkkasotureita, joita johtaa Coulsonin näköinen mies nimeltä Kessu, sekä maailmoja tuhoavia ”lepinkäisiksi” kutsuttuja loisia.
Seitsemännellä kaudella, Coulsonia esittävän LMD-robottikopion opastamana, agentit matkustavat ajassa useisiin eri paikkoihin S.H.I.E.L.D.:in ja Hydran menneisyyksistä, estääkseen oman kotiplaneettansa lepinkäisille menettäneitä chronicom-metsästäjiä ja näiden kanssaan liittoutunutta menneisyyden Hydraa hävittämästä S.H.I.E.L.D.:iä aikajatkumosta.
Kehitys
The Walt Disney Companyn ostettua Marvel Entertainment vuonna 2009, Jeph Loebin julkistettiin perustaneen Marvel Television -osaston. Seuraavina kuukausina alettiin kehittää useita Marvelin sarjakuviin perustuvia televisiopilotteja. Heinäkuussa 2012 Marvel Television aloitti neuvottelut ABC:n kanssa uudesta Marvel Cinematic Universeen sijoittuvasta televisiosarjasta, vaikka silloin ei ollut vielä päätetty mikä se olisi. Seuraavan kuukauden aikana, The Avengersin ohjaaja Joss Whedon, joka loi myös televisiosarjat Buffy, vampyyrintappaja ja Firefly, osallistui sarjan luomiseen.
Myöhemmin elokuussa ABC tilasi pilottijakson työnimellä S.H.I.E.L.D. kulkevalle sarjalle, Joss Whedon ohjatessa sen sekä käsikirjoittaessa sen yhdessä Jed Whedonin ja Maurissa Tancharoenin kanssa. Disneyn toimitusjohtaja Bob Iger laittoi sarjan tuotantoon nähtyään Marvel One-Shots -lyhytelokuvan Item 47. Huhtikuussa 2013 ABC julkisti sarjan nimeksi Marvel's Agents of S.H.I.E.L.D., ja toukokuussa 2013 sille tilattiin 22 jakson mittainen tuotantokausi. Jed Whedon, Tancharoen ja Jeffrey Bell toimivat sarjan showrunnereina, Bellin liittyessä auttamaan tuotantoryhmän palkkaamisessa sekä ”studioiden ja verkostojen politiikan navigoinnissa”, sanoen, ”Työni on auttaa heitä oppimaan kuinka tehdä niin, ohjata laivaa samalla kun he oppivat.” Joss Whedon avusti heitä työssä ennen kuin aloitti työnsä Avengers: Age of Ultronin parissa.
Sarjan toinen tuotantokausi tilattiin toukokuussa 2014, kolmas tuotantokausi toukokuussa 2015, neljäs tuotantokausi maaliskuussa 2016, viides tuotantokausi toukokuussa 2017 ja kuudes tuotantokausi toukokuussa 2018. ABC Entertainmentin johtaja Channing Dungey sanoi, ettei kuudennen tuotantokauden olisi tarkoitus olla viimeinen ja lisäsi, että kauden esittäminen keskellä vuotta 2019 antaisi ABC:n ”superpalvella ohjelman yleisöä ja mahdollista esittää sitä vielä pidempään.” Marraskuussa 2018, kuukausia ennen kuudennen tuotantokauden televisioesitystä, sarjalle tilattiin seitsemäs tuotantokausi, joka esitettäisiin vuonna 2020 ja jonka ABC paljasti heinäkuussa 2019 jäävän sarjan viimeiseksi tuotantokaudeksi.
Syyskuussa 2016 keskustellessaan siitä miten sarja tulee aikanaan päättymään, Tancharoen sanoi, ”Menet vain aina eteenpäin. Siihen asti kun joku käskee meitä lopettamaan, jatkamme eteenpäin.” Jed Whedon lisäsi, ”Mielessäsi on aina ideoita siitä miten lopettaa sarja sitten kun he sanovat ’Se oli siinä’, mutta emme ole siellä aivan vielä.” Toukokuussa 2017 Bell ilmoitti, että heillä oli ”kuinka he haluaisivat sarjan päättyvän, kun se päättyy. Meidän tarvitsee vain tietää milloin se aika koittaa, jotta se voidaan kunnolla rakentaa.” Jed Whedon jatkoi, ”Tavoittemme on tietää etukäteen, koska haluaisimme laskeutua tarinaan tyydyttävällä tavalla”.
Roolijako
pienoiskuva|right|Sarjan ensimmäisen tuotantokauden päänäyttelijät [[PaleyFest-tapahtumassa maaliskuussa 2014. Kuvassa vasemmalta oikealle Clark Gregg, Ming-Na Wen, Brett Dalton, Chloe Bennet, Iain De Caestecker ja Elizabeth Henstridge.]] Lokakuun 2012 alussa aloitettiin näyttelijähaut sarjan viittä pääroolia varten. New York Comic Conissa, Joss Whedon, Kevin Feige ja Clark Gregg ilmoittivat Greggin palaavan pilottijaksossa agentti Phil Coulsonin rooliin elokuvista Iron Man, Iron Man 2, Thor ja The Avengers, sekä Marvel One-Shots -lyhytelokuvista, Huhtikuussa 2013 suostui liittymään koko sarjan päänäyttelijäkaartiin kuultuaan Whedonilta selityksen sille miten hahmo herätettiin kuolleista The Avengersin tapahtumien jälkeen. Ming-Na Wen valittiin näyttelijäkaartiin lokakuussa 2012. Näyttelijähaun aikana hahmon nimi oli alun perin agentti Anthea Rice, kunnes Joss Whedon muutti nimen Melinda Mayksi. Saman kuukauden aikana, Elizabeth Henstridge ja Iain De Caestecker valittiin näyttelemään Coulsonin tiimin tiedeneroja Jemma Simmonsia ja Leo Fitziä, kun taas Brett Dalton valittiin näyttelemään Grant Wardia. Joulukuussa Chloe Bennet valittiin yli 400 näyttelijän joukosta näyttelemään sarjan kuudetta päähenkilöä, haktivistia nimeltä Skye, joka rekrytoidaan S.H.I.E.L.D.-agentiksi. Toisella tuotantokaudella hahmon oikeaksi nimeksi paljastuu Daisy Johnson, eikä hän kolmannella kaudella enää käytä nimeä ”Skye”.
Vuoden 2014 San Diego Comic-Con International -tapahtumassa ilmoitettiin Nick Bloodin näyttelevän sarjan toisella kaudella palkkasoturi Lance Hunteria ja että sarjassa esiintyisi myös Bobbi Morse / Matkijalintu. Elokuussa 2014, Henry Simmons liittyi toistuvassa näyttelijäksi mekaanikko Alphonso ”Mack” Mackenzien rooliin, ja samalla Adrianne Palicki valittiin vierailevaksi näyttelijäksi Morsen rooliin, hahmon esiintyessä ensi kertaa jaksossa ”Lammas susien vaatteissa”. Syyskuussa 2014 ilmoitettiin kaikkien edellisen kauden päänäyttelijöiden sekä Bloodin muodostavan toisen kauden päänäyttelijäkaartin. Jaksosta ”Jälkijäristykset” alkaen Palickin rooli sarjassa muuttui merkittävämmäksi. Helmikuussa 2015 Luke Mitchell valittiin toistuvaksi näyttelijäksi epäinhimillinen Lincoln Campbellin rooliin.
Koko toisen kauden päänäyttelijäkaarti, sekä Simmons ja Mitchell, palasivat kolmannelle kaudelle. Lokakuussa 2015 esiteltiin epäinhimillinen Hive, joka kolmannen tuotantokauden toisen puolikkaan ajan oli riivannut Grant Wardin ruumiin, Brett Daltonin jatkaessa näyttelijänä. Lisäksi esiteltiin myös John Hannahin näyttelemä transhumanistinen tiedemies Holden Radcliffe sekä Natalia Cordova-Buckleyn näyttelemä kolumbialainen epäinhimillinen Elena ”Yo-Yo” Rodriguez. Blood ja Palicki poistuivat näyttelijäkaartista kolmannen kauden jaksossa ”Parting Shot”, siirtyessään näyttelelijöiksi silloin suunnitteilla olleeseen spin-off -sarjaan Most Wanted. Dalton ja Mitchell poistuivat sarjasta kauden päätösjakson jälkeen hahmojensa kuoleman myötä.
Gregg, Wen, Bennet, De Caestecker, Henstridge ja Simmons palasivat näyttelijöiksi neljännelle ja viidennelle tuotantokaudelle, Hannah oli mukana päänäyttelijänä neljännellä kaudella, Cordova-Buckleyn jatkaessa toistuvana näyttelijänä neljännellä kaudella ja liityessä päänäyttelijöihin viidennellä kaudella. Dalton palasi vierailevana näyttelijänä neljännen kauden kolmanteen ja viimeiseen osioon, Bloodin tehdessä vieraileva esiintyminen viidennen kauden viidennessä jaksossa. Viidennellä kaudella esiteltiin Jeff Wardin näyttelemä Deke Shaw, mies vuodesta 2091, joka päätyi vahingossa Coulsonin tiimin mukana näiden omaan aikaan ja sai selville olevansa Fitzin ja Simmonsin tyttärenpoika.
Kuvaukset
Pilottijakson tuotanto sijoittui kokonaisuudessaan Los Angelesiin Joss Whedonin aikataulun vuoksi, kun taas muu osa sarjasta kuvattiin pääosin Culver Cityssä, Kaliforniassa. Lisäkuvaukset sijoittuivat eri puolille maailmaa, kuten Pariisiin, Ranskaan, Tukholmaan, Ruotsiin, ja Old San Juaniin, Puerto Ricoon. Sarja kuvattiin Arri Alexa -kameroilla, David Boydin toimiessa pilottijakson kuvaajana, ja Feliks Parnellin, Jeff Mygattin, Allan Westbrook jatkaessa tehtävässä sen jälkeen. Garry Brown oli sarjan second unit -ohjaaja, ja Tanner Gill toimi sarjan stunt-koordinoijana. Sarja kuvattiin 2K-resoluutiolla.
Visuaaliset efektit
FuseFX toimi visuaalisten efektien pääkaupustelijana S.H.I.E.L.D. Agenteille, Pixomondon, Cosan, Greenhaus GFX:n, Lion VFX:n ja Synapticin tehdessä lisätyöt. Sarjassa on keskimäärin 80–150 visuaalista efektiä jaksoa kohden, ja kunkin jakson visuaalisten efektien toteuttamien vie 10–12 päivää kuvauksista saatujen taustalevyjen jälkeen. Tämän kautta jokaisella tuotantokaudella 2000 visuaalisilla efekteillä varustettua otosta yhtä tuotantokautta kohden. Mark Kolpack toimii visuaalisten efektien päävastaavana. David Altenau on FuseFX:n sisäinen päävastaava kahdeksan ensimmäisen jakson tuotannossa, Kevin Lingenfelserin jatkaessa työtä muiden jaksojen kohdalla. VFX:n tuottaja Andrea D’Amico liittyi FuseFX:n tiimiin joulukuussa 2015. Sarjan vuoksi perustettiin kaksi erillistä luovaa ja tuotantoa johtavaa ryhmää, jolloin tuottajien, säveltäjien ja useiden taiteilijoiden oli mahdollista vuorotella eri jaksojen kohdalla. Tämä oli tarpeen, sillä osaa jaksoista oli työstettävä samanaikaisesti, joko kaksi tai kolme kerralla. Tyypillisiä efektejä sarjassa ovat hahmojen kykyjen efektianimaatiot, fotorealistiset ajoneuvot, tietokonegraafiset maisemamuutokset, pyrotekniikka ja atmösfääriset efektit. Jotkut mallit, kuten quinjet-suihkukoneet ja helialukset ovat Industrial Light & Magicin jakamia, vaikka ”nämä mallit ovat yleensä superraskaita ja niissä on tiiviisti dataa” ja jotka tarvitsee toteuttaa ”HD-ystävällisesti tai yksinkertaisesti oltava mahdollisia toteuttaa televisioaikataulun mukaisesti.”
Musiikki
Bear McCreary vahvisti heinäkuussa 2013 säveltävänsä sarjan musiikin. Toisin kuin edelliset McCrearyn sävellykset, ABC ja Marvel antoivat hänen työskennellä kokonaisen sinfoniaorkesterin kanssa, johon kuului tyypillisesti 50 tai 70 soittajaa, ja ”tärkeiden” jaksojen kohdalla yli 90. Lisäksi käytettiin monimutkaista syntetisaattoria antamaan sävellyksille ”moderni ote”. Koska S.H.I.E.L.D. Agentit oli ensimmäinen MCU-televisiosarja, McCreary ajatteli, että siinä on ”tunne, joka tarvitsi yhdistää” elokuvien johdonmukaisiin orkesteriääniin, mutta katsottava television näytöltä. McCreary sävelsi jaksoa kohden musiikkia keskimäärin 30 minuuttia. McCreary näki sarjan pääteeman, jonka hän näki myös Coulsonin teemana, luomisen prosessina, joka vaati paljon yhteistyötä vastaavien tuottajien kanssa, koska nämä halusivat tietyn äänen—”jotain isoa, joka...kuului Marvel Cinematic Universeen” mutta myös ”intiimin, koska he eivät ole supersasnkareita vaan tavallisia ihmisiä.” McCrearyn oli myös työskenneltävä kovemmin saadakseen teema kuulumaan, koska sarjalla ei ole perinteistä avaustunnarikuvausta. McCreary huomautti, että kolmannella ja neljännen tuotantokauden kohdalla ”Sävellykset tulivat hieman voimakkaammiksi ja elektronisemmiksi... [E]lektroniset siirtyivät erityisesti ensisijaisiksi, kun siirryimme yhä useampaan epäinhimillisistä ja hahmojemme asuttamasta digitaalisesta maailmasta kertoviin tarinoihin. Mutta orkesteri oli aina perustamme.”
Esittäminen
S.H.I.E.L.D. Agentteja esitetään Yhdysvalloissa ABC-kanavalla, 720p-tarkkuudella ja 5.1 -tilaäänellä, vaikka jaksot toimitettiin ABC:lle 1080p-tarkkuudella. Ensimmäisen tuotantokauden jaksot esitettiin tiistaisin kello 20.00 paikallista aikaa, toisen ja kolmannen tuotantokauden jaksot 21.00, neljännen tuotantokauden jaksot 22.00, viidennen tuotantokauden jaksot perjantaisin kello 21.00, kuudennen tuotantokauden jaksot perjantaisin klo 20.00, ja seitsemännen tuotantokauden jaksot keskiviikkoisin 22.00.
S.H.I.E.L.D. Agentit on lisensoitu yli 155 maahan: CTV omisti esitysoikeudet Kanadassa; Channel 4 kahden ensimmäisen tuotantokauden ja E4 kolmannen tuotantokauden esitysoikeudet Yhdistyneessä kuningaskunnassa. Australiassa Seven Network esitti kaksi ensimmäistä tuotantokautta ja Fox8 kolmannen tuotantokauden. Uudessa-Seelannissa sarjaa esitti TV2. MyNetworkTV palkittiin sarjan syndikointioikeuksilla ja alkoi esittää sarjaa syyskuussa 2016. Suomessa Fox esitti sarjan kaksi ensimmäistä tuotantokautta. Nämä sekä sarjan myöhemmät kaudet on tuotu väliaikaisesti katsottaviksi Pohjoismaihin Viaplayn kautta kuuden kuukauden ajan ja uusi tuotantokausi on lisätty myös, kun sarja on tuotu jälleen valikoimaan. Syyskuussa 2020 sarja julkaistiin katsottavaksi Suomen Disney+:aan palvelun avajaispäivänä, kuudennen tuotantokauden saadessa samalla Suomessa ensiesityksensä. Seitsemäs tuotantokausi julkaistiin Disney+:aan tammikuussa 2021.
Bell kommentoi viidennen tuotantokauden jakamista mahdollisiin osiin sanomalla ”22 jakson pituinen tarina on jotain mistä monet ihmiset ovat innoissaan. Jakamalla se pienempiin tai erillisiin osiin, esittelemällä uusia antagonisteja ja pysäyttämällä heidät, tai liikkuen tilasta toiseen, oma kokemuksemme sanoo sen olevan jotain mistä katsojat nauttivat ja se helpottaa hieman joidenkin näiden tarinoiden kertomista.” Whedon huomautti myös miten tuotantokausi olisi ”rikkinäinen esittämisen suhteen. Jos kaikki tapahtuisi samanaikaisesti, tuntuisi oudolta kutsua niitä erillisiksi... Yritämme saada sen pikkupelien paloiksi.” Tuotantokauden esittäminen alkoi 1. joulukuuta 2017, kun Inhumansin kahdeksan jaksoa oli esitetty, tarkoituksena esittää kaikki 22 jaksoa melkein ilman taukoja. Sarjan esittämisessä pidettiin kuitenkin välissä pieni tauko vuoden 2018 talviolympialaisten vuoksi ja kausi jaettiin kahteen tarinakaareen. Kuudes tuotantokausi alkoi 10. toukokuuta 2019 ja sisälsi aiemmista tuotantokausista poiketen vain 13 jaksoa. Seitsemäs ja viimeinen tuotantokausi, johon kuuluu myös vain 13 jaksoa, alkoi 27. toukokuuta 2020.
Vastaanotto
Yhdysvalloissa sarjan pilottia seurasi 12,12 miljoonaa katsojaa. Pilottijakso sai 4,7/14 tähteä Nielsen TV Ratingsin kyselyssä 18–49-vuotiailta katsojilta, joka oli paras tulos neljään vuoteen uusien draamasarjojen keskuudessa.
Most Wanted
Huhtikuuhun 2015 mennessä Marvel oli kehittämässä S.H.I.E.L.D. Agentit -sarjalle spin-offia. Sarjaa kehittivät S.H.I.E.L.D. Agenttien vastaava tuottaja Jeffrey Bell ja käsikirjoittaja Paul Zbyszewski, minkä tapahtumat seuraisivat S.H.I.E.L.D. Agenttien toisen tuotantokauden loppua, ja joka backdoor-tyylisen pilottijakson sijaan saisikin aivan oman pilottijakson. Palicki ja Blood osallistuivat keskusteluihin mahdollisesta uudesta sarjasta hahmoilleen Bobbi Morse ja Lance Hunter. ABC perui projektin 7. toukokuuta 2015, julkistaessaan tietoja sarjojen jatkamisista, perumisista, ja valinnoista.
Jo elokuuhun 2015 mennessä S.H.I.E.L.D. Agenttien spin-off sai uuden mahdollisuuden ja työnimellä Marvel’s Most Wanted kulkeva sarja sai tilauksen pilottijaksolle. Bell ja Zbyszewski aloittivat jälleen sarjan kehittämisen vastaavina tuottajina ja showrunnereina, ja osallistuivat samalla pilottijakson käsikirjoittamiseen. Myös Jeph Loeb on vastaavan tuottajan roolissa. Sarja tulee edelleen keskittymään Morseen ja Hunteriin Palickin ja Bloodin jatkaessa rooleissa, ja sitä kuvailtiin "uudeksi keskittymäksi samalle kaksikolle ja heidän jatkuville seikkailuilleen".
Bell ja Zbyszewski työstivät yhdessä hahmojen tarinaa S.H.I.E.L.D. Agenttien kolmannella kaudella, valmistautuen siirtämään nämä spin-off -sarjaan. Bell selittäessä sen tulevan johdattamaan Most Wantedin tapahtumiin määrittäen sen keitä hahmot ovat, kuten Hunter ja hänen uskollisuudenpuutteensa S.H.I.E.L.D.:iä kohtaan, sekä ideologioihin—"ei mitään erikoista ohjelmasta, sellainen Hunter vain on." Maaliskuussa 2016, Bell totesi, että vaikka Hunter ja Morse ovat "S.H.I.E.L.D.:issä, haluamme käyttää hyväksi sitä keitä he ovat, ja kertoa katsojille yhtä paljon heidän suhteista toisiinsa kuin toisiin ihmisiin niin hyvin kuin mahdollista. Tiedämme, että on potentiaalia lähestyvälle lopulle, joten heitä ei jätetä huomiotta."
Hunter ja Morse kirjoitettiin ulos sarjasta jaksossa "Parting Shot", jossa he molemmat erosivat S.H.I.E.L.D.:istä, koska Palickin ja Bloodin oli "fyysisesti lähdettävä kuvaamaan pilottijaksoa....heidän oli lakattava työskentelemästä S.H.I.E.L.D.:in parissa, valmistauduttava pilottiin, sitten osallistua sen kuvauksiin ja kaikkea muuta, joten ei ollut järkeä laittaa heidät esiintymään kaikissa niissä jaksoissa ja sitten jättää heidät pois kahdesta tai kolmesta jaksosta, ja sitten sanoa, 'Kas, olimme juuri täällä,' ja sitten tulla takaisin ja lähteä taas." Bell kommentoi sitä palaisivatko hahmot missään vaiheessa takaisin sarjaan sanomalla, "En voi vastata tuohon, mutta voin sanoa, että olisi huijausta laittaa Mack itkemään [jaksossa] vain ottamaan se myöhemmin takaisin—ei sillä ettemme olisi herättäneet hahmoja kuolleista." Toukokuussa 2016, ABC perui spin-off -sarjan jälleen.
Agents of S.H.I.E.L.D.: Slingshot
6. joulukuuta 2016 paljastettiin, että ABC.comissa jullaan 13. joulukuuta 2016 julkaisemaan kuusiosainen verkkosarja, Marvel's Agents of S.H.I.E.L.D.: Slingshot. Se seuraa Elena ”Yo-Yo” Rodriguezia ja tämän salaista tehtävää, Natalia Cordova-Buckleyn uusiessa roolinsa. Sarja kertoo Rodriguezin henkilökohtaisesta tehtävästä ennen neljännen tuotantokauden tapahtumia. Lisäksi Gregg, Jason O’Mara, Simmons, Bennet, Wen, De Caestecker ja Henstridge palaavat tuttuihin rooleihinsa.
Ghost Rider
Toukokuussa 2019 Hulu tilasi televisiosarjan Ghost Rider, Ingrid Escajedan ollessa kiinnitettynä showrunneriksi sekä Zbyszewskin ja Loebin ohella myös vastaavaksi tuottajaksi. S.H.I.E.L.D. Agenttien neljännellä tuotantokaudella esiintyneen Gabriel Lunan oli tarkoitus palata näyttelemään Robbie Reyes / Aaveajajaa uudessa sarjassa. Hulu kuvaili sarjan olevan perinteisen spin-offin sijasta uusi tarina, joka ”elää itsekseen”, mutta kertovan samasta hahmosta. Syyskuussa 2019 ilmoitettiin, että luovien erimielisyyksien vuoksi sarja ei etene tuotantoon.
Gangesinkilpikonna
Gangesinkilpikonna (Nilssonia gangetica) on pehmeäkilpikonnien heimoon kuuluva kilpikonnalaji. Sen selkäkilpi vaihtelee muodoltaan pyöreästä soikeaan ja väriltään oliivinvihreästä vihreään. Sen pituus voi olla 94 senttiä. Gangesinkilpikonna on kaikkiruokainen, ja syö nilviäisten, hyönteisten, kalojen, sammakkoeläinten, sorsalintujen ja raatojen lisäksi myös vesikasveja. Lajia tavataan Pakistanista, Intian pohjoisosista, Bangladeshista ja Nepalin eteläosista.
Matt Flynn
Matthew ”Matt” Flynn (s. 23. toukokuuta 1970 Woodstock, New York) on yhdysvaltalaisen Maroon 5 -yhtyeen rumpali. Hän korvasi bändissä aikaisemmin soittaneen Ryan Dusickin, joka lähti vuonna 2006 olkavamman takia. Matt on ollut ennen rumpalina ainakin The B-52's:ssa ja Gavin DeGrawissa.
Vande Mataram (albumi)
Vande Mataram on intialaisen säveltäjä A. R. Rahman studioalbumi. Se julkaistiin vuonna 1997.
William Aquin Carew
William Aquin Carew (23. lokakuuta 1922 St. John's, Newfoundland – 8. toukokuuta 2012 ) oli kanadalainen katolisen kirkon diplomaatti ja piispa. Hänet vihittiin papiksi 15. kesäkuuta 1947 ja nimitettiin Telden titulaariarkkipiispaksi sekä apostoliseksi nuntiukseksi Burundiin ja Ruandaan 27. marraskuuta 1969. Piispaksi vihkiminen seurasi 4. tammikuuta 1970. Pääkonsekraattorina toimi Ildebrando Antoniutti, jota avustivat Giovanni Benelli ja Sergio Pignedoli.
Carew nimitettiin 10. toukokuuta 1974 apostoliseksi pro-nuntiukseksi Kyprokselle sekä apostoliseksi delegaatiksi Jerusalemiin ja Palestiinaan. 30. elokuuta 1983 hänet siirrettiin apostoliseksi pro-nuntiukseksi Japaniin. Hän jäi eläkkeelle 11. marraskuuta 1997.
Michèle Alliot-Marie
thumb|Michèle Alliot-Marie tapasi [[Donald Rumsfeldin 17. lokakuuta 2002.]]
Michèle Alliot-Marie (s. 10. syyskuuta 1946 Villeneuve-le-Roi, Seine-et-Oise, nykyisin Val-de-Marne) on ollut Ranskan sisäministeri ja oikeusministeri Fillonin hallituksessa vuodesta 2007 ja marraskuusta 2010 helmikuuhun 2011 ulkoministeri. Hän oli 2002–2007 puolustusministeri ja on ollut Ranskan ensimmäinen keskeisen puolueen naispuolinen johtaja.
UMP eli Union pour un Mouvement Populaire -puolueessa Alliot-Marie edustaa parlamenttiryhmän puheenjohtajan Jean-Louis Debrén kanssa sosiaalisen vastuun linjaa. Näin hän on uskollinen gaullismin perillinen, ja hänellä on oma käsityksensä Ranskasta ja ranskalaisten hyvinvoinnin edistämiseksi tarvittavista toimenpiteistä.
Talouslehti Forbes luokitteli vuonna 2006 Alliot-Marien maailman 57. vaikutusvaltaisimmaksi naiseksi. Forbesin listan kärjessä on Saksan liittokansleri Angela Merkel, ja Tarja Halonen on sijalla 44.
Elämäkerta
Michèle Alliot-Marie on Biarritzin kaupungin entisen määrin ja kansanedustajan Bernard Marien tytär. Hän on toiminut kansainvälisenä rugbytuomarina, esimerkiksi vuoden 1965 viiden valtion kilpailuissa.
Alliot-Marie on oikeustieteen tohtori ja valtiotieteen tohtori. Hän on myös suorittanut Ranskassa vaadittavan asianajajatutkinnon. Hänellä on tutkinnot yksityisoikeudessa, oikeushistoriassa ja valtiotieteessä. Hän on aiemmin toiminut lehtorina Pariisin 1. yliopistossa ja asianajajana.
Vuonna 2006 Michèle Alliot-Marie vihjaili mahdollisuudesta asettua ehdolle vuoden 2007 presidentinvaaleissa, mutta ei lopulta asettunut ehdokkaaksi. Hän pääsi presidentinvaalien ja Nicolas Sarkozyn voiton jälkeen François Fillonin hallituksen sisäministeriksi. Toimenkuvasta poistettiin kuitenkin maahanmuutto, joten se ei ole yhtä näkyvä kuin Sarkozyn tai de Villepinin aikana. Hän siirtyi oikeusministeriksi, kun Rachida Dati valittiin Europarlamenttiin kesäkuussa 2009. Fillonin hallituksen uudelleenjärjestelyssä hän siirtyi ulkoministeriksi Bernard Kouchnerin tilalle.
Alliot-Marieta arvosteltiin Tunisian vuodenvaihteen 2010–2011 levottomuuksien vuoksi, kun hän kertoi parlamentissa Ranskan olevan valmis lähettämään poliiseja kukistamaan yksinvaltaista presidenttiä vastaan nousseita levottomuuksia. Lisää kritiikkiä aiheutti Alliot-Marien Zine el-Abidine Ben Alin klaaniin kuuluvan liikemiehen Aziz Miledin yksityiskoneen käyttö. Hän joutui lopulta 27. helmikuuta 2011 eroamaan ministerin tehtävistä, kun hänen ja hänen perheensä välejä syrjäytetyn diktaattorin Ben Alin hallintoon pidettiin liian läheisinä.
Zerg
Zergit ovat kuvitteellinen rotu Blizzard Entertainmentin pelissä Starcraft. Zergit eivät ole sinänsä yhtä ja samaa rotua, vaan ne ovat sekoitus erilaisia rotuja ja olentoja, jotka ovat muodostuneet yhtenäiseksi "Parveksi" Zergien infestaation takia. Zergeillä ei ole omaa tahtoa, vaan niitä hallitsevat mahtava Ylimieli ja hänen agenttinsa nimeltä "Cerebratet".
Synty
Races of StarCraft 스타크래프트 Razze di StarCraft Starcraft
Arctic (yritys)
Arctic GmbH (tyyliteltynä ARCTIC) on saksalainen elektroniikkayhtiö. Se perustettiin alun perin Sveitsissä vuonna 2001 nimellä Arctic Cooling. Yhtiö valmisti aluksi tietokoneen jäähdytyksessä käytettäviä komponentteja.
Trígono
Trígono (virallisesti Δημοτική Ενότητα Τριγώνου, Dimotikí Enótita Trigónou) on yksi Orestiádan kunnan kunnallisyksiköistä ja entinen itsenäinen Kreikan kunta. Se sijaitsee Évroksen alueyksikössä Itä-Makedonian ja Traakian alueella. Kunnallisyksikön väkiluku on 5 370 (vuonna 2011).
Trígonon kunnallisyksikkö, suomeksi ”Kolmio”, käsittää Orestiádan kunnan pohjoisosan eli Kreikan koilliskärjen Bulgarian ja Turkin kainalossa, Árdas- ja Évros-jokien välissä. Sen suurin asutus on Plátin kylä. Lakkautetun kunnan kuntakeskus oli Díkaian kylä. Trígono oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orestiádan kuntaan yhdessä Kyprínoksen ja Výssan kanssa, jolloin se muuttui uuden kunnan kunnallisyksiköksi.
Kunnallisyksikön osat
Trígonon kunnallisyksikkö muodostuu seuraavista kyläyhdyskunnista ja asutuksista:
Mariner-ohjelma
Mariner-avaruusohjelma oli sarja Nasan miehittämättömiä avaruusluotaimia, jotka tutkivat Marsia, Venusta ja Merkuriusta.
Kymmenestä Mariner-luotaimesta seitsemän onnistui tehtävässään ja kolme menetettiin. Suunnitellut Mariner 11 ja Mariner 12 kehittyivät Voyager-ohjelman Voyager 1 - ja Voyager 2 -aluksiksi. thumb|Mariner-luotaimet
Koekeskinen
Koekeskinen on Pirkanmaalla Kuhmoisissa Kotakosken kylän lähellä sijaitseva järvi.
Maantietoa
Järven pinta-ala on 5,5 hehtaaria, se on 700 metriä pitkä ja 150 metriä leveä. Lounaispuolinen Myllyvuori nousee 80 metriä ja itäpuolinen Lumminvuori 50 metriä järven pinnan yläpuolelle. Järvellä ei ole kartan mukaan saaria ja sen rantaviivan pituus on 1,4 kilometriä. Rannat ovat pääosin metsämaata. Järvellä on kaksi taloa ja kuusi vapaa-ajan asuntoa, joille tulee tiet järven koillispuolelta kulkevalta yhdystieltä 3291. Asutus painottuu järven pohjoisrannoille. Järven lounais- ja koillisrannalla on rantojensuojelualue.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Pälämän alueeseen (14.262) se kuuluu. Järven vedenpinnan korkeus on 112,7 metriä mpy. Isojärvi laskee sen eteläpäähän. Koekeskinen laskee sen pohjoispäästä lähtevää jokea pitkin Kotajärveen. Laskujoen pituus on 550 metriä ja pudotus 11,3 metriä.
Historiaa
Vuoden 1966 peruskartassa järvellä oli neljä taloa. Vuoteen 1986 mennessä järvelle oli rakennettu kolme taloa lisää.
Armeija (sotilasyksikkö)
Toisen maailmansodan aikana Suomessa toimivat Kannaksen armeija (talvisota) ja jatkosodan aikana Karjalan armeija, sekä saksalaiset AOK Lappland ja AOK Norwegen.
Jesse Carmichael
Jesse Royal Carmichael (s. 2. huhtikuuta 1979 Boulder, Kalifornia) on yhdysvaltalaisyhtye Maroon 5:n kosketinsoittaja. Hän aloitti ensin Kara's Flowersin aikoina kitaristina, mutta siirtyi sitten kosketinsoittajaksi.
Kassandros
thumb|right|[[Antigonos I|Antigonoksen, Seleukoksen, Ptolemaioksen, Kassandroksen ja Lysimakhoksen kuningaskunnat.]] Kassandros (noin 350–297 eaa.), oli Makedonian kuningas vuosina 302–297 eaa. Hän oli Makedonian hallitsijan Antipatroksen poika.
Eugene Nida
pienoiskuva|Eugene Nida vuonna 1997. Eugene A. Nida (11. marraskuuta 1914 Oklahoma City, Oklahoma, Yhdysvallat – 25. elokuuta 2011 Bryssel, Belgia) oli yhdysvaltalainen raamatunkääntäjä, kielitieteilijä ja kääntämisen teoreetikko.
Pölytys
thumb|Tuulipölytteisen [[koiranheinän siitepöly leviää tuulessa.]] Pölytys on siemenkasvien siitepölyn kulkeutumista koppisiemenisillä kasveilla kukan emin luotille tai paljassiemenisillä kasveilla emikävyn paljaalle siemenaiheelle. Pölytyksen seurauksena siitepölyhiukkanen kasvattaa siiteputken, jota pitkin siitepölyhiukkasen sisältämän koirasgametofyytin koiraspuoliset sukusolut siirtyvät siemenaiheen sisältämän naarasgametofyytin eli alkiorakon sisään ja hedelmöittävät naaraspuoliset sukusolut.
Pölyttäminen on siemenkasvien lisääntymiselle välttämätöntä. Pölytys voi tapahtua tuulen, veden tai erilaisten pölyttäjäeläinten välityksellä. Pölyttäjäeläiminä voivat toimia erilaiset hyönteiset, linnut, lepakot tai jotkin muut nisäkkäät. Eräillä kasveilla onnistuu myös itsepölytys, jolloin pölytys tapahtuu yhden kukan sisällä. Itsepölytyksessä heteet taipuvat luotin päälle ja varistavat siitepölyn emin luotille. Tällaisia kasveja ovat esimerkiksi kaura, vehnä ja ohra.
Eugene Nida
Kielitieteessä Nida tunnetaan yhtenä merkityspiirreanalyysin ensimmäisistä amerikkalaisista kehittäjistä samanaikaisesti mutta ilmeisen erillään ensimmäisten eurooppalaisten kehittäjien kuten Algirdas Julien Greimas’n kanssa.
Nida kuului Wycliffin raamatunkääntäjien perustajajäseniin.
Elämä
Nida väitteli tohtoriksi vuonna 1943. Samana vuonna hänet myös vihittiin baptismiseurakuntaan papiksi sekä avioliittoon Althea Spraguen kanssa. Lisäksi hän aloitti työt kielitieteen ja kääntämisen parissa American Bible Societyssa,